|  |  |
| --- | --- |
|  | **EELNÕU** |
|  | 01.06.2022 nr 1-4/22/48 |
|  |  |
| TAPA VALLAVOLIKOGU |  |
| MÄÄRUS |  |

|  |
| --- |
| Tapa |
|  |
|  |
| **Tapa Vallavolikogu 22.02.2021 määruse**  **nr 99 „Tapa Valla Köögi põhimäärus“ muutmine** |
|  |
| Määrus kehtestatakse kohaliku omavalitsuse korralduse seaduse § 35 lõike 2 ja Tapa Vallavolikogu 28.03.2018 määruse nr 12 „Tapa valla põhimäärus“ § 67 lg 5 alusel. | |
|  | |

**§ 1. Tapa Valla Köögi põhimääruse muutmine**

Tapa Vallavolikogu 22. veebruari 2021 määruses nr 99 „Tapa Valla Köögi põhimäärus“ tehakse järgmine muudatus:

1. paragrahvi 5 täiendatakse lõikega 3 järgmises sõnastuses:

*(3) Asutus täidab teisi talle Tapa valla õigusaktidega pandud ülesandeid ja võib avalikust huvist lähtuvalt osutada toitlustamisega seotud teenuseid õigusaktis sätestatud korras ja mahus.*

**§ 2. Määruse jõustumine**

Määrus jõustub kolmandal päeval pärast Riigi Teatajas avaldamist.

|  |
| --- |
| *(allkirjastatud digitaalselt)*  Alari Kirt  volikogu esimees |

|  |  |  |
| --- | --- | --- |
| **Seletuskiri** | | |
| |  |  | | --- | --- | | |  | | --- | | Määruse eelnõu eesmärk on laiendada hallatava asutuse Tapa Valla Köök tegevust, võimaldades asutusel lisaks põhiülesandeks olevale munitsipaalkoolide- ja lasteaedade toitlustamisele osutada täiendavat toitlustamisteenust. Koolivaheaegadel (peamiselt suvel) toimuvad valla territooriumil ja hoonetes erinevad laagrid, millest osavõtjate toitlustamist saaks põhimääruse muutmise järel osutada Tapa Valla Köök.  Volikogu haridus- ja noorsootöökomisjoni 10.05.2022 koosolekul esitati vallavalitsusele vastavasisuline ettepanek:  Tapa Valla Köök on omatulu teenimise kohustustest seni prii. Hallatava asutuse töötajatele täismahus koolivaheaegade tõttu tööd pakkuda ei ole. Ettepanek anda võimalus ja kohustus hallatavale asutusele koolivaheajal ning muul ajal toitlustada koolides olevaid laagreid. Tamsalu Gümnaasiumis toimuvad suveperioodil nädalased laagrid 100 lapsele ja võõrast ettevõtet toitlustama valla hallatava asutuse kööki ei saa lubada.  Lähtuvalt eeltoodust täiendatakse [Tapa Valla Köögi](https://www.riigiteataja.ee/akt/425022021025) põhimääruse paragrahvi 5, mis sätestab asutuse tegevuse eesmärgi ja ülesanded, lõikega 3 järgmises sõnastuses:  *3) Asutus täidab teisi talle Tapa valla õigusaktidega pandud ülesandeid ja võib avalikust huvist lähtuvalt osutada toitlustamisega seotud teenuseid õigusaktis sätestatud korras ja mahus.*  Konkreetse teenuse osutamiseks annab loa vallavalitsus, määrates teenuse osutamise korra ja mahu. Tegemist peab olema avalikest huvidest lähtuva tegevusega, st et teenus peab haakuma kohaliku omavalitsuse huvidega. Sellega on ka välistatud konkurentsi osutamine toitlustamisega tegelevatele eraõiguslikele isikutele.  **Õiguslik alus**  [KOKS](https://www.riigiteataja.ee/akt/125062021008) § 35 lg 2 teise lause kohaselt toimub hallatava asutuse põhimääruse kinnitamine ning muutmine volikogu poolt kehtestatud korras. [Tapa valla põhimääruse](https://www.riigiteataja.ee/akt/406042021021) § 67 lg 5 kohaselt kinnitab ja otsustab hallatava asutuse põhimääruse muutmise või kehtetuks tunnistamise volikogu. Põhimääruse või selle muutmise eelnõu peab enne volikogule esitamist heaks kiitma vallavalitsus ja vallavolikogu vastav alaline komisjon.  **Eelnõu sisu**  Tapa Valla Köögi põhimäärust muudetakse järgmiselt:  paragrahvi 5 täiendatakse lõikega 3, mille tagajärjel näeb paragrahv välja järgmine: **§ 5.****Asutuse tegevuse eesmärk ja ülesanded**   (1) Asutuse tegevuse põhieesmärk ja ülesanne on korraldada valla munitsipaalkoolide ja -lasteasutuste toitlustamist.    (2) Asutus võib oma ülesannete täitmiseks tellida teenuseid juriidilistelt ja füüsilistelt isikutelt ning sõlmida oma tegevuse korraldamiseks lepinguid.  *(3) Asutus täidab teisi talle Tapa valla õigusaktidega pandud ülesandeid ja võib avalikust huvist lähtuvalt osutada toitlustamisega seotud teenuseid õigusaktis sätestatud korras ja mahus.*  Õigusakti vastuvõtmisest tulenevad kulutused ja katteallikad:  Õigusakti vastuvõtmisega ei kaasne kulutusi vallaeelarvele.  Määruse eelnõu avaldatakse valla kodulehel.  Määrus avaldatakse Riigi Teatajas.  Määrus jõustub kolmandal päeval pärast Riigi Teatajas avaldamist. | | | | |
| |  |  | | --- | --- | | |  | | --- | |  | | | | |
| Eelnõu ja seletuskirja koostaja | Jurist Margit Halop |
| Eelnõu esitaja ja ettekandja | Abivallavanem Andrus Freienthal |